Roger Guillemin

Roger Guillemin (Dijon, Frantzia, 1924ko urtarrilaren 11a) mediku endokrinologoa da, jatorriz eta nazionalitatez frantsesa, Ameriketako Estatu Batuetan bizi da.

Lyongo Unibertsitatean egin zituen medikuntza ikasketak, eta Kanadan eta Estatu Batuetan sakondu zituen gero. Frantziako endokrinologia saileko zuzendari izan zen, eta Baylorko Unibertsitateko fisiologia irakasle, Texasen. Halaber, San Diegoko Salk Institutuan eta Houstoneko Medikuntza Eskolan lan egin du. 1977an, Fisiologia eta Medikuntzako Nobel saria irabazi zuen, Rosalyn S. Yalow eta Andrew V. Schallyrekin batera, pituitariako eta hipotalamoko hormonei buruz egindako ikerketengatik.

Erreferentziak

Kanpo estekak 

Borgoinarrak
Ameriketako Estatu Batuetako medikuak
Frantziako medikuak
Endokrinologoak
Medikuntzako Nobel Saridunak
Frantziako Zientzien Akademiako kideak
Ohorezko Legioko komandanteak
Dijondarrak